**ДО**

**ОБЩИНСКИ СЪВЕТ**

**ГР. РУДОЗЕМ**

**ДОКЛАДНА ЗАПИСКА**

**от**

**инж. Недко Фиданов Кулевски – кмет на община Рудозем**

**ОТНОСНО:** Одобряване на изменение на Подробен устройствен план – ПРЗ за имоти с идентификатори 63207.501.161, 63207.501.162, попадащи в УПИ II-озел., в кв. 37 по плана на гр. Рудозем, общ. Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е заявление с № УТ-2117-3/21.02.2024 г. от Община Рудозем, в качеството на възложител за одобряване на изменение на Подробен устройствен план – ПРЗ за имоти с идентификатори 63207.501.161, 63207.501.162, попадащи в УПИ II-озел. по плана на гр. Рудозем, общ. Рудозем.

С Решение № 40/30.01.2024 г. на Общински съвет-Рудозем е дадено разрешение за изработване на ПУП-ПРЗ.

Представения проект за изменение на ПУП е съобщен на заинтересованите лица по реда на чл.128, ал. 3 от ЗУТ и в законоустановения срок няма постъпили възражения.

Проектът е разгледан и одобрен от ОЕСУТ с Решение № 5/26.02.2024 г., по Протокол № 3, съгласно изискванията на чл.128, ал.7 от ЗУТ.

С оглед на горната фактическа обстановка се установява от правна страна следното:

Административното производство е инициирано от собственика на имотите, явяващ се на това основание заинтересувано лице по смисъла на чл.131, ал.1 от ЗУТ.

Спазени са административно-производствените правила при издаването на акта, както и материалноправните разпоредби на ЗУТ и актовете по прилагането му. Проектната разработка е целесъобразна и отговаря на изискванията на чл.108, ал.5 от ЗУТ. В нея се предвиждат следните изменения на плана:

1. **По отношение на уличната регулация.**

Променя се предназначението на ПИ 63207.501.162, като неговото досегашно отреждане УПИ II-озел. става УПИ V-162 за общ. обсл., поставяеми обекти и търговски сгради.

За ПИ 63207.501.161 се отрежда нов УПИ II-161, в кв. 37 с площ 754 кв.м.

1. **По отношение на дворищната регулация.**

Изработеният ПУП-ПРЗ предвижда промени в дворищната регулация на следните УПИ в кв. 37 по плана на гр.Рудозем.

- УПИ V-162, за общ. обсл., поставяеми обекти и търговски сгради, с площ 3176 кв. м.

- УПИ II-161, с площ 754 кв. м.

**3. По отношение на плана за застрояване.**

Предвижда се свободно застрояване със зона „Ц“, и характер на ниско застрояване. На графичната част са обозначени поставяемите обекти, местата за строеж и местата за настаняване.

Предвид гореизложеното и на основание чл.21, ал.1, т.11 от ЗМСМА, чл.129, ал.1 във връзка с чл. 134, ал. 2, т. 6 от ЗУТ, предлагам Общински съвет-Рудозем да разгледа, обсъди и приеме следното

**ПРОЕКТОРЕШЕНИЕ:**

1. Общински съвет-Рудозем одобрява изменение на Подробен устройствен план – ПРЗ за имоти с идентификатори 63207.501.161, 63207.501.162, попадащи в УПИ II-озел., в кв. 37 по плана на гр. Рудозем, общ. Рудозем.
2. Одобреният проект за изменение на Подробен устройствен план -ПРЗ да се публикува на интернет страницата на общината, на основание чл.129, ал.5 от ЗУТ.
3. Обявлението за решението да се изпрати в 7-дневен срок за обнародване в "Държавен вестник", на основание чл.129, ал.1 от ЗУТ.

СБ/